DA Den Europæiske Unions Tidende L 337/64

KOMMISSIONENS BESLUTNING

af 26. oktober 2004

om gennemførelsesbestemmelser til Rådets direktiv 93/24/EØF for så vidt angår de statistiske undersøgelser af hornkvægbestanden og hornkvægproduktionen

(meddelt under nummer K(2004) 4091)

(EØS-relevant tekst)

(2004/761/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/24/EØF af 1. juni 1993 om statistiske undersøgelser af hornkvægproduktionen (1), særlig artikel 1, stk. 2 og 3, artikel 2, stk. 2, artikel 3, stk. 2, artikel 6, artikel 8, stk. 1 og 2, artikel 10, stk. 3, og artikel 12, stk. 2, og

ud fra følgende betragtninger:

(1) Kommissionens beslutning 94/433/EF af 30. maj 1994 om gennemførelsesbestemmelser til Rådets direktiv 93/24/EØF for så vidt angår de statistiske undersøgelser af hornkvægbestanden og hornkvægproduktionen (2) er blevet ændret flere gange.

(2) Af hensyn til gennemførelsen af de statistiske undersøgelser i henhold til direktiv 93/24/EØF er der behov for præcise definitioner. Der er således behov for at fastlægge, hvilke landbrugsbedrifter der indgår i undersøgelserne. Der er desuden behov for en præcis definition af de forskellige kategorier til opdeling af undersøgelsesresultaterne og af bestandsstørrelsesklasserne og de underinddelinger efter områder, som skal udgøre grundlaget for medlemsstaternes udarbejdelse af resultaterne af de statistiske undersøgelser, som de gennemfører regelmæssigt. Med henblik på udarbejdelse af slagtningsstatistikker er der behov for en fælles definition af slagtevægt.

(3) I henhold til direktiv 93/24/EØF kan medlemsstaterne efter anmodning få tilladelse til at foretage maj/juniundersøgelsen eller november/decemberundersøgelsen i udvalgte områder, for så vidt disse undersøgelser omfatter mindst 70 % af den nationale hornkvægbestand. Medlemsstater, hvis nationale hornkvægbestand kun udgør en ringe procentdel af Fællesskabets samlede bestand, kan efter anmodning fritages helt for at gennemføre maj/juniundersøgelsen eller november/decemberundersøgelsen eller få tilladelse til at foretage en underinddeling efter områder for så vidt angår de endelige resultater af maj/juniundersøgelsen. Endelig kan medlemsstaterne efter anmodning få tilladelse til at foretage den foreskrevne opdeling efter bestandsstørrelsesklasse for så vidt angår resultaterne af maj/juniundersøgelsen.

(4) Medlemsstaterne har indgivet anmodninger om de forskellige dispensationsmuligheder.

(5) Som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse er det nødvendigt at foretage en række tekniske tilpasninger og udvide visse dispensationsmuligheder til også at gælde disse nye medlemsstater.

(6) Europa-Parlamentets og Rådets forordning (EF) nr. 1059/2003 (3) indfører en fælles nomenklatur for regionale enheder (NUTS) for medlemsstaterne; det er derfor nødvendigt at udskifte de regionale niveauer som hidtil defineret med den nye nomenklatur (NUTS).

(7) Følgelig bør beslutning 94/433/EF ophæves.

(8) Denne beslutning er i overensstemmelse med udtalelse fra Den Stående Landbrugsstatistiske Komité —

VEDTAGET FØLGENDE BESLUTNING:

Artikel 1

1. En landbrugsbedrift som omhandlet i artikel 2, stk. 2, i direktiv 93/24/EØF skal forstås som en teknisk-økonomisk enhed, der administreres som en enhed og producerer landbrugsprodukter.

2. De undersøgelser, der henvises til i artikel 1, stk. 1, i direktiv 93/24/EØF nævnte undersøgelser vedrører:

a) landbrugsbedrifter, hvis udnyttede landbrugsareal er lig med eller over en hektar

b) landbrugsbedrifter, hvis udnyttede landbrugsareal er mindre end en hektar, hvis de i et vist omfang producerer med henblik på salg, eller hvis deres produktionsenhed overstiger bestemte fysiske tærskler.

3. Medlemsstater, der i forbindelse med gennemførelsen af undersøgelsen ønsker at anvende en anden tærskel, har pligt til at fastsætte denne tærskel på en sådan måde, at kun de allermindste bedrifter holdes udenfor; dvs. bedrifter, hvis samlede bidrag til den pågældende medlemsstats standarddækningsbidrag — som defineret i Kommissionens beslutning 85/377/EØF (4) — højst udgør 1 %.

Artikel 2

Definitionerne af de hornkvægkategorier, der er nævnt i artikel 3, stk. 1, artikel 10, stk. 2, og artikel 12, stk. 2, i direktiv 93/24/EØF, findes i bilag I til denne beslutning.

Artikel 3

For så vidt angår de underopdelinger efter områder, der er nævnt i artikel 6, stk. 1, i direktiv 93/24/EØF, anvender medlemsstaterne det niveau i den fælles nomenklatur for regionale enheder (NUTS), der er angivet i bilag II til denne beslutning. De er dog ikke forpligtet til at foretage opgørelsen af resultater for områder, hvor hornkvægbestanden udgør mindre end 1 % af den nationale hornkvægbestand.

Artikel 4

De bestandsstørrelsesklasser, der er nævnt i artikel 8, stk. 1, i direktiv 93/24/EØF, fremgår af bilag III til denne beslutning.

Artikel 5

Slagtevægten i henhold til artikel 10, stk. 1, i direktiv 93/24/EØF er vægten af et slagtet dyrs krop i kold tilstand, efter flåning, afblødning, udtagning af indvolde og efter afskæring af ydre kønsorganer, lemmerne i forknæled og haseled, af hoved, hale, nyrer og nyrefedt samt yver.

Artikel 6

1. Bilag IV, litra a), til denne beslutning indeholder listen over de medlemsstater, der har tilladelse til at foretage maj/juniundersøgelsen eller november/decemberundersøgelsen i udvalgte områder, for så vidt disse undersøgelser omfatter mindst 70 % af den nationale hornkvægbestand.

2. Bilag IV, litra b), til denne beslutning indeholder listen over de medlemsstater, der har tilladelse til kun at foretage november/decemberundersøgelsen.

3. Bilag IV, litra c), til denne beslutning indeholder listen over de medlemsstater, der har tilladelse til at foretage underinddelingen efter områder for så vidt angår de endelige resultater af maj/juniundersøgelsen.

4. Bilag IV, litra d), til denne beslutning indeholder listen over de medlemsstater, der har tilladelse til at foretage den foreskrevne opdeling efter bestandsstørrelsesklasse for så vidt angår resultaterne af maj/juniundersøgelsen.

Artikel 7

Beslutning 94/433/EF ophæves.

Henvisninger til den ophævede beslutning betragtes som henvisninger til nærværende beslutning.

Artikel 8

Denne beslutning er rettet til medlemsstaterne.

Udfærdiget i Bruxelles, den 26. oktober 2004. På Kommissionens vegne Joaquín ALMUNIA Medlem af Kommissionen

(1) EFT L 149 af 21.6.1993, s. 5. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

(2) EFT L 179 af 13.7.1994, s. 27. Senest ændret ved tiltrædelsesakten af 2003.

(3) EUT L 154 af 21.6.2003, s. 1.

(4) EFT L 220 af 17.8.1985, s. 1. Senest ændret ved beslutning 2003/369/EF (EUT L 127 af 23.5.2003, s. 48).

BILAG I DEFINITION AF KATEGORIER Artikel 3, stk. 1, i direktiv 93/24/EØF Artikel 10, stk. 2, og artikel 12, stk. 2, i direktiv 93/24/EØF Kalve A.a) Hornkvæg under et år beregnet til slagtning som kalve Definitionen på kalve findes i følgende kolonne A. Kalve Husdyr af hornkvægrace med en levende vægt på ikke over 300 kg, som endnu ikke har fået deres blivende tænder Tyre D. Tyre Ikke-kastrerede handyr af hornkvægrace, som ikke indgår under A Stude E. Stude Kastrerede handyr af hornkvægrace, som ikke indgår under A Kvier C.b) ba) Hundyr af hornkvægrace på to år eller derover, som endnu ikke har kælvet B. Kvier Hundyr af hornkvægrace, som endnu ikke har kælvet, og som ikke indgår under A Slagtekvier C.b) ba) 1) Kvier opdrættet til kødproduktion Andre kvier C.b) ba) 2) Kvier opdrættet til avl og til erstatning for malkekøer og andre Køer C.b) bb) Hundyr af hornkvægrace, som har kælvet (herunder evt. køer under to år) C. Køer Hundyr af hornkvægrace, som har kælvet Malkekøer C.b) bb) 1) Køer, som udelukkende eller hovedsagelig er bestemt til at producere mælk til konsum og/eller til fremstilling af mejeriprodukter, herunder slagtekøer (uanset om de er fedet op i perioden mellem deres sidste malkning og slagtningen) Andre køer C.b) bb) 2) Andre køer end malkekøer, herunder evt. arbejdskøer

BILAG II UNDERINDDELING EFTER OMRÅDER Belgien NUTS 2 Tjekkiet NUTS 2 Danmark — Tyskland NUTS 1 Estland NUTS 2 Grækenland NUTS 2 Spanien NUTS 2 Frankrig NUTS 2 Irland NUTS 2 Italien NUTS 2 Cypern — Letland NUTS 3 Litauen NUTS 2 Luxembourg — Ungarn NUTS 2 Malta NUTS 3 Nederlandene NUTS 2 Østrig NUTS 2 Polen NUTS 2 Portugal NUTS 2 Slovenien NUTS 2 Slovakiet NUTS 2 Finland NUTS 2 Sverige NUTS 2 Det Forenede Kongerige NUTS 1

BILAG III BESTANDSSTØRRELSESKLASSER FOR HORNKVÆGHOLD Kategori Antal dyr/kvægproducent Kvægproducenter Antal Kvæg Antal Antal malkekøer/kvægproducent Kvægproducenter Antal Kvæg Antal Antal andre køer/kvægproducent Kvægproducenter Antal Kvæg Antal I 1-2 (1) 1-2 (1) 1-2 (1) II 3-9 (1) 3-9 (1) 3-9 (1) III 1-9 1-9 1-9 IV 10-19 10-19 10-19 V 20-29 20-29 20-29 VI 30-49 30-49 30-49 VII 50-99 50-99 50-99 VIII 100- (4) 100- (4) 100- (4) IX 100-199 (2) 100-199 (3) 100-199 (3) X 200-299 (2) 200-299 (3) 200-299 (3) XI 300-499 (2) 300- (3) 300- (3) XII 500- (2) I alt I alt I alt (1) Frivillig opdeling for BE, CZ, DK, NL, SK, SE. (2) Frivillig opdeling for CZ, EL, LT, LU, PL, PT, SI, SK, SE. (3) Frivillig opdeling for CZ, EL, FR, LT, LU, PL, PT, SI, SK, SE. (4) Frivillig opdeling for MT.